Boku-2017. Taekvondochilardan 4ta medal

17 may kuni Taekvondo bo‘yicha O‘zbekiston terma jamoasining 4 vakili o‘z imkoniyatlarini sinovdan o‘tkazdi va to‘rttalasi ham medalga ega bo‘ldi. Ayollar jamoasi delegatsiya hisobiga 2ta bronza medal keltirgan bo‘lsa, erkaklar jamoasi bitta kumush va bitta bronza medal oldi.
- 67 kg vazn toifasidagi Nigora Tursunqulova birinchi bahsda pokistonlik Asiya Batulni yengdi (43:1), ammo final uchun bahsda ozarboyjonlik Farida Azizovaga 0:3 hisobida yutqazdi va bronza bilan kifoyalanadigan bo‘ldi.
+73 kg vazn toifasida dayanga chiqqan Svetlana Osipova yarim final bahsida eronlik Akram Xudobandahga 4:7 hisobida imkoniyatni boy berib, bronza medali bilan kifoyalanadigan bo‘ldi. U birinchi bahsda tojikistonlik Mohru Halimova ustidan 11:4 hisobida g‘alaba qozongandi.
-80 kg vazn toifasida dayanga chiqqan Maksim Rafalovich bronza medalini qo‘lga kiritdi. U to‘g‘ridan-to‘g‘ri chorak finalda qatnashib, birinchi bahsda qatarlik Ali Alarminiyni 14:5 hisobida yenggandi, yarim final bahsida turkiyalik sportchi Yunus Sariga 5:7 hisobida imkoniyatni boy berib qo‘ydi.
+87 kg vazn toifasida dayanga chiqadigan Dmitriy Shokin bahslarga chorak finaldan qo‘shildi, u marokashlik Zuhair Barazzukka qarshi jang qilib, 24:4 hisobidagi g‘alabani qo‘lga kiritdi. U yarim finalda eronlik Ho‘sayn Qurbonzodani 21:9 hisobida yengdi. Finalda u ozarboyjonlik mashhur taekvondochi Radik Isayev bilan to‘qnashdi. Asosiy vaqtda kuchlar teng keldi - 8:8. Qo‘shimcha vaqtda esa mezbonlar vakili aniq harakat qilib, oltinga ega chiqdi, Shokin bu safar kumush bilan kifoyalandi.
16 may kuni -58 kg vazn toifasidagi taekvondochi Niyoz Po‘latov barcha raqiblarini mag‘lub etib, oltin medal bilan taqdirlangan edi.
17 may kungi bahslar yakuniga ko‘ra O‘zbekiston delegatsiyasi 11ta medal oldi (1ta oltin, 3ta kumush va 7ta bronza).
Endilikda O‘zbekiston jamoasi turnir jadvalida jami 43ta medal (8ta oltin, 12ta kumush va 23ta bronza) bilan to‘rtinchi o‘rinni egallab turibdi. Jami 57ta mamlakat ishtirok etayotgan turnirda kamida bitta medal olgan terma jamoalar soni 29ta.